HCard

**hCard** është një mikroformat për publikimin e informatave të kontaktit (që mund të jenë jo më shumë se emri) të njerëzve, kompanive, organizatave dhe vendeve, në HTML, Atom, RSS ose XML arbitrar. Mikroformati hCard e bën këtë duke përdorur një përfaqësim 1:1 të vetive dhe vlerave të vCard (RFC 2426), të identifikuara duke përdorur klasat HTML dhe atributet *rel*.

Ky format lejon mjetet analizuese (për shembull faqet e tjera të internetit, ose shtojca Operator në Firefox) që t'i nxjerrin detajet dhe t'i shfaqin ato, duke përdorur disa sajte të tjera interneti ose mjete hartografike, t'i indeksojnë ose t'i kërkojnë, ose t'i ngarkojnë ato në një program të librit të adresave.

Në muajin maj 2009, Google njoftoi se do të analizonte mikroformatet hCard, hReview dhe hProduct dhe do t'i përdorte për t'i mbushur faqet e rezultateve të kërkimit. Në muajin shtator 2010 Google shpallën synimin e tyre për të shfaqur informacionet hCard dhe hReview në rezultatet e kërkimit të tyre lokal. Në muajin shkurt 2011, Facebook filloi të përdorte hCard për të shënuar vendtakime.

## Shembull 
Merrni parasysh këtë kod HTML:
```xml

  Filan Fisteku
  Filani
  Kompania Shembull
  044/123-456
  http://shembull.com/

```
Me shënimin e mikroformatit, kjo bëhet:
```xml

  Filan Fisteku
  Filani
  Kompania Shembull
  044/123-456
  http://shembull.com/

```
Një profil mund të përfshihet sipas dëshirës në fillimin e faqes:
```xml

```
Këtu identifikohen veçoritë *fn*, pseudonimi, *org* (organizata), *tel* (numri i telefonit) dhe *url* ( adresa në internet) duke përdorur emra specifikë të klasave; dhe e tëra mbështjellet në `class="vcard"`, gjë që tregon se klasat e tjera formojnë një hcard, dhe s'janë vetëm të emërtuar rastësisht. Nëse hCard është për një organizatë ose vend, klasat *fn* dhe *org* përdoren në të njëjtin element, si në `` ose ``. Ekzistojnë gjithashtu klasa të tjera, opsionale, hCard.

Tani mundet që softueri, për shembull shtojcat e shfletuesit, t'i nxjerrë informatat dhe t'i transferojë ato në aplikacione të tjera, si p.sh. një regjistër adresash.

## Geo dhe adr 
Mikroformati Geo është pjesë e specifikimit hCard dhe shpesh përdoret për t'i ngjitur koordinatat e një vendi brenda një hCard-e.

Pjesa *adr* e hCard mund të përdoret edhe si mikroformat i pavarur.

## Shembull i gjallë 
Këto janë detajet e kontaktit të Fondacionit Wikimedia (që nga shkurti 2023), si një hCard funksionale:Wikimedia Foundation, Inc. 1 Montgomery Street, Suite 1600 San Francisco, CA 94104 USA Telefoni: +1-415-839-6885 Email: info@wikimedia.org Faksi: +1-415-882-0495Shënimi (i mbështjellë për qartësi) i përdorur është:
```xml

  Wikimedia Foundation Inc. 
  
    1 Montgomery Street, Suite 1600
     San Francisco, CA 94104
    USA
  
  Phone: +1-415-839-6885
  Email: info@wikimedia.org
  
    Fax:
    +1-415-882-0495
  

```
Në këtë shembull, vetitë *fn* dhe *org* kombinohen brenda një elementi, duke thënë se kjo është hCard për një organizatë, e jo për një person.

## Atribute të tjera 
Veti të tjera të hCard që përdoren shpesh përfshijnë

* `bday` - data e lindjes së një personi
* `email`
* `honorific-prefix`
* `honorific-suffix`
* `label` - për adresat jo të grimcuara
* `logo`
* `nickname`
* `note` - tekst i lirë
* `photo`
* `post-office-box`

## Referime 
## Lexo më tutje 
*